Jose Manuel Prieto: 'Necessitem un govern fort i també una oposició amb recursos tal com hem defensat des del primer dia'
11 juliol 2019

## Jose Manuel Prieto: 'Necessitem un govern fort i també una oposició amb recursos tal com hem defensat des del primer dia'11 juliol 2019Última actualització: 14 juliol 2025

![](../gestion/img/CarolaWoodward_1402.JPG)  
  

El coportaveu de govern, **Jose Manuel Prieto** ha valorat aquest matí el plenari extraordinari celebrat durant la jornada de hui on s'ha aprovat l'organització del consistori per a la present legislatura.

En primer lloc Prieto ha volgut destacar la unanimitat i el consens que s'ha donat en el plenari de hui al voltant de l'organització de l'Ajuntament. "_Crec que és un èxit del govern municipal i del diàleg amb la resta de grups municipals que ha finalitzat sense desacords_" i ha afegit que "_És un bon acord per a la ciutat perquè necessitem un govern fort i també una oposició amb recursos tal com hem defensat des del primer dia des de les dues forces polítiques que governen_".

"_Tenim el convenciment democràtic que l'oposició ha de tenir recursos, els que nosaltres no vam tindre durant el mandat del PP, per a poder fiscalitzar i controlar al govern_".

Sobre l'estructura del govern, el coportaveu ha incidit que malgrat que es tracta del govern més nombrós, no és més car per a les arques municipals. "_S'ha aprovat una estructura política que respecta la massa retributiva de la passada legislatura i fins i tot aconsegueix un estalvi de 6.000 € en aquest apartat del capítol 1 i que dóna a l'oposició recursos que es tenien en anteriors legislatures, alhora que es mantenen els salaris_".

[Twittear](https://twitter.com/share)